సరోజ్ పాండే

సరోజ్ పాండే భారతీయ జనతా పార్టీ కి చెందిన  ఒక రాజకీయవేత్త.

సరోజ్ పాండే (జననం: 22 జూన్, 1968) భారతీయ జనతా పార్టీ (బిజెపి) కి చెందిన  ఒక రాజకీయవేత్త. ఆమె  బిజెపికి జాతీయ ఉపాధ్యక్షురాలుగా వ్యవహరించింది. అంతకుముందు, ఆమె భారత పార్లమెంటు ఎగువ సభ అయిన రాజ్యసభ సభ్యురాలిగా, భారతీయ జనతా పార్టీ జాతీయ ప్రధాన కార్యదర్శిగా కూడా పనిచేసింది. రాజ్యసభ కు  ఎంపీ కావడానికి ముందు, ఆమె దుర్గ్ నుండి 15వ లోక్ సభ కు  ఎన్నికయింది.  ఛత్తీస్ గఢ్  శాసనసభ సభ్యురాలిగా కూడా ఎన్నికయింది.

 ప్రారంభ జీవితం 
1968 జూన్ 22న  శ్యామ్జీ పాండే, గులాబ్ దేవి పాండే దంపతులకు సరోజ్ పాండే జన్మించింది. ఆమె రాయ్ పూర్ లోని  పం. రవిశంకర్ విశ్వవిద్యాలయానికి  చెందిన భిలాయి మహిళా కళాశాలలో, ఎం.ఎస్.సి. (పిల్లల అభివృద్ధి) కోర్సు చేసింది.

 రాజకీయ జీవితం 
సరోజ్  పాండే రెండు సారులు  2000లో, 2005లో తిరిగి రెండవసారి దుర్గ్  కి మేయర్ గా  ఎన్నికయింది. ఆమె 2008లో వైశాలి నగర్ కు ఆమె మొదటి శాసనసభ సభ్యురాలు.  ఆపై 2009 భారత సార్వత్రిక ఎన్నికలలో దుర్గ్ నుండి ఆమె తిరిగి బిజెపి తరపున నిలబడింది. ఆవిధంగా ఆమె మేయర్, శాసనసభ సభ్యురాలు, ఎంపీ పదవులను గెలుచుకుంది. 2013 ఏప్రిల్ 24న ఆమెను  బీజేపి మహిళా మోర్చా (భారతీయ జనతా పార్టీ మహిళా విభాగం) జాతీయ అధ్యక్షురాలిగా నియమించారు.  అయితే ఆమె 2014 లోక్ సభ  ఎన్నికల్లో కాంగ్రెస్ కు  చెందిన తామ్రధ్వజ్ సాహు చేతిలో ఓడిపోయింది. అయినప్పటికిని  ఆమెను  భారతీయ జనతా పార్టీ జాతీయ ప్రధాన కార్యదర్శిగా నియమించారు, మార్చి 2018లో రాజ్యసభకు కూడా ఎన్నికయింది.

పాండే పార్టీ ప్రధాన కార్యదర్శి గా, ఇంకా అధికార ప్రతినిధిగా పనిచేసింది. బిజెపి జాతీయ కార్యదర్శిగాను,  తరువాత ఆమె బిజెపి మహిళా మోర్చా జాతీయ అధ్యక్షురాలిగా బాధ్యతలు నిర్వహించింది.

 అవార్డులు,  గుర్తింపు 
సరోజ్  పాండే కు  ఒకే సమయంలో మేయర్, ఎంఎల్ఏ, ఇంకా  ఎంపి పదవిని నిర్వహించిన ప్రపంచ రికార్డు ఉంది.  ఈ రికార్డు గిన్నిస్ బుక్ ఆఫ్ వరల్డ్ రికార్డ్స్,  లిమ్కా బుక్ ఆఫ్ రికార్డ్లకు నామినేట్ చేసారు. ఆమెకు   దుర్గ్  మేయర్ గా ఎక్కువ కాలం 10 సంవత్సరాలు పనిచేసిన రికార్డు కూడా ఉంది, ఉత్తమ మేయర్ అవార్డును కూడా అందుకుంది.

 సూచనలు 

వర్గం:మహిళా రాజకీయ నాయకులు
వర్గం:ఛత్తీస్‌గఢ్ రాజకీయ నాయకులు
వర్గం:ఛత్తీస్‌గఢ్ నుండి ఎన్నికైన రాజ్యసభ సభ్యులు